hu ru hu hu hu hu hu hu hu hu hu hu is en hu hu de hu hu hu hu hu hu hu hu hu is en hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru hu hu hu hu hu hu hu hu hu hu hu hu it ru hu hu hu fr hu hu hu hu hu hu hu hu hu hu hu hu hu hu en hu hu en
Megelőző fogászat – NorDent fogászat Mórahalom
Telefonszám: +36 70 252 55 95
A fogerózió egy vagy több fog fogszövetének tartós sérülése. A fogeróziót a nem fogszuvasodásos fogkárosodások közé soroljuk. Először a fogzománc vékonyodik el, majd sérül a fogállomány (dentin), előrehaladott állapotban pedig akár a fogideget is érintheti. A fogkopás következményeként a fogak érzékennyé válnak a különféle külső behatásokra (hideg, édes…). A fogak sérülése az íny mentén jön létre, és egyes pácienseknek a fogak érzékenységén túl esztétikai gondot is okoz.
A fogeróziót a következők idézhetik elő:
Túl erőteljes, kemény sörtével és nem megfelelő technikával történő fogmosás.
Előidézheti savas ételek és italok fogyasztása (citrom, narancs, cukros üdítő italok…), a gyomorsav maró hatása reflux betegség esetén vagy gyakori hányás esetén (terhesség ideje alatt vagy bulimiából kifolyólag). A páciensek gyakran elkövetik azt a hibát, hogy ezen ételek és italok fogyasztása után azonnal fogat mosnak. Étkezések után javasolt először vízzel leöblíteni a fogakat, majd legalább 20 perc elteltével fogat mosni.
Az állkapcsok rendellenes működése (az állkapcsok akarattól független mozgásai).
Itt legtöbbször a fogcsikorgatásra gondolunk, amely a fogzománc megrepedéséhez vezethet.
Ez alatt a nyál összetételét, a fogak szerkezetét, a lágy szövetek elhelyezkedését értjük.
A fogkopás gyógyítása legtöbbször egyetlen fogászati kezelést igényel. A fogeróziót kompozit fogtöméssel szűntetjük meg, továbbá tanácsot adunk a fogkopáshoz vezető esetleges szokások megváltoztatásáról.
Egyike azon megelőző kezeléseknek, amelyet az állandó fogak kinövése utáni időszakban végeznek el.
A fogak rágófelszíni barázdái, gödröcskéi kedvező körülményeket teremtenek a fogszuvasodás kialakulásának, ezért szükséges e felületek megóvása.
A barázdazárás a fogak rágófelszínének speciális barázdazáró anyaggal való bevonását jelenti (leggyakrabban az első állandó őrlőfogakét, de a többi oldalsó fogakét is). Ez a barázdazáró anyag fluoridot bocsájt ki és meggátolja a fogak szuvasodását. A barázdazáró anyag nem nyújt 100%-os védelmet, ezért szükséges kontrollvizsgálatra járni, a barázdazáró anyagot pedig bizonyos idő elteltével lecserélni.
A fluorid helyi alkalmazása
Ez szintén a megelőző kezelések egyike.
A fluorid helyi alkalmazása alatt a fogak fluorid tartalmú gélekkel, lakkokkal vagy oldatokkal való kezelését értjük. Ezen eljárást végezheti a fogorvos, de maguk a páciensek is (fluorid tartalmú szájöblítők, fogkrémek). A magas fluorid tartalmú gélek alkalmazása klinikai körülmények között ajánlott, amit évente egyszer négy egymást követő kezeléssel végeznek el. A kezelést megelőzően a fogakról el kell távolítani a lágy lepedéket és a fogkövet. Ily módon a gélben található fluorid beépül a fogzománcba növelve ezzel a fog fogszuvasodást okozó baktériumokkal szembeni ellenálló képességét.
A fogkő és a lerakódott lepedék eltávolítása
A mikroorganizmusok a születést követő pár óra alatt benépesítik a szájüreget, a fogak növekedése pedig lehetővé teszi egy összetett, mikroorganizmusokból álló ökoszisztéma létrejöttét. A szájüreg egészsége az ezen organizmusok által benépesített környezet gondozásától függ.
Már néhány órával a fogmosás után dentális plakk képződik a fogak felületén. Ez egy ellenálló, tapadós, mikroorganizmusok (baktériumok) alkotta réteg. Ez a réteg a száj öblögetésével nem, csak fogmosással távolítható el. Kiváltó oka lehet többféle fogászati problémának (fogszuvasodás, fogínygyulladás, fogágybetegség).
A fogkő nem más, mint az elmeszesedett (ásványosodott) dentális plakk. A fogkő úgy jön létre, hogy a nyálban található ásványok beépülnek a fogakra rakódott dentális plakkba.
A dentális plakk és a fogkő hozzájárul a fogágy (a fogakat tartó szövetek) megbetegedéséhez, melyet fogágybetegségnek nevezünk. A fogágybetegség következtében visszahúzódik a fogíny, lebomlásnak indulnak a fogakat körülvevő csontok, ez pedig idővel a fogak kilazulásához és végül elvesztéséhez vezet.
Megelőzésképp ajánlatos félévente elvégeztetni egy professzionális fogtísztítást. Megfelelő szájápolással és rendeszeres fogorvosi ellenőrzéseinkkel megelőzheti a fogak és a szájüreg lágyrészeinek betegségeit és megőrizheti szép mosolyát.
Dentálhigiéniai tanácsadás és kezelések
A TÖKÉLETES MOSOLY FELÉ VEZETŐ ÚT MOST KEDVEZMÉNYES
Prémium minőségű implantátum beültetés
6782 Mórahalom, Szent László park 3.
Szombat és vasárnap: zárva
A NorDent fogászati központ szolgáltatásaira vonatkozó garancia
Kérdése van? Írjon nekünk!
Szent László park 3.
A NorDent Smile fogorvosi rendelő szolgáltatásaira vonatkozó garancia
NorDent Smile kft adatvédelmi tájékoztatója
+36 70 252 55 95
Szombat és vasárnap: zárva
© Copyright NorDent 2020.
Ez a weboldal sütiket használ az Ön élményének javítása érdekében. A felhasznált sütik kizárólag a weboldal zavartalan működését szolgálják.
ELFOGAD NORDENT SMILE KFT ADATVÉDELMI TÁJÉKOZTATÓJA
We use cookies to ensure that we give you the best experience on our website. If you continue to use this site we will assume that you are happy with it.Ok